fi fi fi sv fi fi fi fi sv fi fi fi fi de fi fi fi fi fi fi fi fi fi fi fi fi fi fi fi fi fi sv fi fi fi fi da fi fi fi fi fi fi fi fi es es es tr en fi fi fi en fi fi fi fi fi fi en en fi fi sv fi fi en en en en en en en en en fa en en en en en en en en fi fi fi fi fi
Lapsi muuttaa kaiken - THL-blogi
Avaa haku Sulje haku Avaa valikko Sulje valikko
Jaa somessa Jaa Facebookissa Jaa Twitterissä Jaa LinkedInissä Jaa WhatsAppissa
Lapset, nuoret ja perheet, Sote-uudistus
Lapsen syntymä on muutosvaihe, johon on vaikea valmistautua ennalta kovin hyvin. Useimmiten se onnistuu yllättämään; toisaalta onnen syvyydellä, toisaalta myös uupumuksen ja avuttomuuden tunteiden voimalla. Nämä ovat kaikki luonnollisia, ja niihin tulee vastata yhteisöllisesti.
Tuen hakeminen on osa tervettä vanhemmuutta. Itse asiassa ihmiselle on lajityypillistä ja siten myös kulttuurisesti ominaista kasvattaa lapset yhteisvoimin. Tämä varmistaa vanhemmille sen tuen, jonka avulla he voivat toimia omien ihanteidensa ja vahvuuksiensa mukaan eivätkä koe kohtuutonta stressiä.
Voidakseen kasvaa sellaisiksi vanhemmiksi kuin haluavat, monet vanhemmat käyvät odotusaikana läpi omat lapsuuden kodin kokemuksensa ja miettivät, millainen vanhempi itse haluaa olla. He myös rakentavat suhdettaan vastasyntyneeseen ja samalla täsmentävät suhdettaan puolisoon, muihin perheen lapsiin ja muuhun sukuunsa.
Muutosvaiheessa omien voimavarojen eli toimivien asioiden tunnistaminen auttaa vanhempia rakentamaan luottamusta omiin kykyihinsä vanhempana ja myös parisuhteen pysyvyyteen.
Lapsen syntymän jälkeistä aikaa pidetään muutoksen herkkyyskautena, jolloin vanhemmat ovat valmiita miettimään itseään ja elintapojaan syntyneen lapsen hyväksi. Tunne onnistumisesta ja pärjäämisestä kannattelee tuoreita vanhempia vaativissa ja ajoittain kuormittavissa lapsiperheen tilanteissa.
Tällaisia tilanteita voivat olla esimerkiksi työttömyyden herättämä taloudellinen huoli tai lapsen itkuisuuteen liittyvä väsymys ja huoli lapsen voinnista. Tämä merkitsee myös sitä, että löytää tarvitsemansa avun luonnollisista verkostoista tai ammattilaisten avulla. Nämä onnistumisen kokemukset vanhempana ja puolisona auttavat ja motivoivat myös muutoksen tekemiseen.
Äitiys- ja lastenneuvolassa toimivia terveydenhoitajia on viime aikoina korostuneesti ohjattu kannustamaan vanhempia tunnistamaan perheen voimavaroja ja keskustelemaan niistä. Neuvolan säännölliset ja huolellisesti toteutetut laajat terveystarkastukset mahdollistavat sekä perheen voimavarojen että kuormittavien tekijöiden tunnistamisen. Ne ovat oivallisia kohtaamistilanteita vanhemmuuden ja parisuhteen tuen toiveiden nousemiselle esiin.
Mistä vanhemmat sitten löytävät tukea ja apua?
Kaikki vanhemmat kaipaavat ajantasaista ja luotettavaa tietoa uuteen elämäntilanteeseensa. Jaksaakseen muutosvaiheen läpi vanhempien on hyvä yhdessä sopia lastenhoidosta, kasvatusperiaatteista ja kotitöistä sekä tavasta hoitaa parisuhdettaan pikkulapsiperhevaiheen ruuhkavuosina. Näissä vanhemmuuden ja parisuhteen kysymyksissä osalle vanhemmista riittää neuvolan tarjoama ajantasainen tieto esimerkiksi Meille tulee vauva -opas, ja järjestöjen kuten Väestöliiton, Mannerheimin lastensuojeluliiton tai Folkhälsanin sivustot ja julkaisut.
Osa vanhemmista kaipaa – joko tiedollisen tuen lisäksi tai sen sijaan – henkilökohtaista kohtaamista ja keskusteluapua joko terveydenhoitajalta tai vaikkapa vertaisryhmien kautta. Erityisesti tämä koskee jaksamisen ongelmia, joihin tarvitaan myös käytännön apua kuten kotipalvelua.
Osa vanhemmista tarvitsee vanhemmuuden tai parisuhteen vahvistamiseksi ja niissä esiin nousevien pulmien hoitoon usean eri toimijan apua. Pulmien taustalla saattaa olla esimerkiksi masennusta, päihdeongelmia ja väkivaltaa, jolloin tarvittava apu tulee räätälöidä perheelle viiveettä.
Erilaisissa tuentarpeen tilanteissa tarvitaan yhteistyötä eri toimijoiden välillä. Lapsi ja perhepalveluiden muutosohjelman myötä 17 maakuntaan ollaan luomassa perhekeskuksia, joissa on saatavilla eri ammattiryhmien palveluita ja on mahdollisuus osallistua vertaisryhmien toimintaan. Perhekeskuksissa yhdistyisivät perheiden kohtaamispaikat sekä eritasoiset auttamisen ja tukemisen palvelut.
Äitiys- ja lastenneuvoloiden siirtäminen valinnanvapauden piiriin vaarantaa perhekeskusten toimintamahdollisuuksia.
Vanhemmuuden ja parisuhteen hyvinvoinnista hyötyvät sekä perhe että koko yhteiskunta.
Jukka Mäkelä erityisasiantuntija Lapset, nuoret ja perheet, THL
Tuovi Hakulinen forskningschef Kunskapsledning och medskapande, THL
Jaa somessa Jaa Facebookissa Jaa Twitterissä Jaa LinkedInissä Jaa WhatsAppissa
Sähköpostiosoitettasi ei julkaista. Pakolliset kentät on merkitty *
Tallenna nimeni, sähköpostiosoitteeni ja kotisivuni tähän selaimeen seuraavaa kommentointikertaa varten.
THL-blogissa asiantuntijamme ottavat kantaa ajankohtaisiin aiheisiin, tulkitsevat yhteiskunnallisten ilmiöiden merkityksiä sekä esittävät uusia näkemyksiä ja ratkaisuehdotuksia. THL:n kannan esittää laitoksen johto. Blogia ylläpitää THL:n viestintäyksikkö.
Evästeet auttavat meitä kehittämään verkkopalveluamme ja parantamaan sen sisältöjä ja saavutettavuutta. Osa evästeistä on välttämättömiä, jotta sivut toimivat oikein. Voit palata asetuksiin myöhemmin Tietoa sivustosta -sivulla. Hallinnoi evästeasetuksiasi.
Evästeet auttavat meitä kehittämään verkkopalveluamme ja parantamaan sen sisältöjä ja saavutettavuutta. Osa evästeistä on välttämättömiä, jotta sivut toimivat oikein. Voit hyväksyä kaikki evästeet tai vain välttämättömät.
Osa evästeistä on välttämättömiä, jotta sivut toimisivat tarkoitetulla tavalla. Välttämättömiä evästeitä hyödynnetään esimerkiksi toiminnallisuuksissa, joissa käyttäjä tekee valintoja, kuten evästesuostumusasetukset. Välttämättömät evästeet tallentuvat selaimeesi automaattisesti, kun käytät verkkopalvelua, emmekä pyydä niiden käyttöön erikseen suostumustasi. Välttämättömät evästeet säilyvät selaimessasi enintään vuoden ajan.
This cookie is set by GDPR Cookie Consent plugin. The cookie is used to store the user consent for the cookies in the category "Analytics".
The cookie is set by GDPR cookie consent to record the user consent for the cookies in the category "Functional".
This cookie is set by GDPR Cookie Consent plugin. The cookies is used to store the user consent for the cookies in the category "Necessary".
This cookie is set by GDPR Cookie Consent plugin. The cookie is used to store the user consent for the cookies in the category "Other.
This cookie is set by GDPR Cookie Consent plugin. The cookie is used to store the user consent for the cookies in the category "Performance".
The cookie is set by the GDPR Cookie Consent plugin and is used to store whether or not user has consented to the use of cookies. It does not store any personal data.
Sivustolla on käytössä Google Analytics -ohjelmalla tehtävä sivuston kävijäseuranta. Google Analyticsin evästeiden tallentamia tietoja ovat esimerkiksi mitä kautta käyttäjät sivulle tulivat (hakukone, suora linkki tms.), millä sivuilla käyttäjät kävivät ja kuinka pitkään käyttäjät sivuilla olivat.